Genade?! Is ek vry van die Tien Gebooie? | goeienuusloli
Die HAT verklaar die woord só: goedertierenheid
Barmhartig, vergifnis, vergewensgesinde, gelukkige beskikking
Goeie genade! =Uitroeping van verbasing of ontsteltenis
As jy gekerk is van kleins, het jy gehoor van die genadegawe van die Here; wat ‘n gawe is, waarop die mens geen aanspraak het nie, en uit genade aan hom geskenk is. Hy is die genademiddel en Hy sit op SY genadetroon, juis omdat Hy ‘n genadeverbond met ons gesluit het deur Sy seun Jesus se kruisdood.
(“Ja, Loli, ek het dit al als gehoor.”)
Hou aan lees, die Goeie Nuus kom!!!
As Jesus als gedoen het deur Sy genade, hoekom moet ek hom behaag deur die Tien Gebooie te volg?
(Ek hoor jou al daar by jou rekenaar. “Omdat ek moet!”
“Omdat dit die regte ding is om te doen.”
“Omdat dit in die Bybel staan, lees jy jou Bybel Loli?”
“My dominee sê ek moet.”
“My pastoor doen nou ‘n reeks daaroor in die kerk.”)
Die radikale Evangelie van die nuwe verbond = GENADE
Liewe mens, as jy vandag lewe, lewe jy in die GENADE van die Here, in die nuwe verbond. ( Jy hoef net om jou te kyk en te sien dat ons nie lewe in die tyd van Moses nie!)
Romeine 8:1 “Vir hulle wat aan Christus Jesus verbind is, is die oordeel nou heeltemal weggeneem. Die lewegewende Gees is so magtig dat Hy jou bevry het van die greep van die sonde wat uitloop op die dood. Die wet van Moses kon ons, as gevolg van ons sondige natuur nie red nie. Daarom het God vir hierdie doel sy eie Seun as mens na ons toe gestuur. Sy liggaam was identies aan ons eie liggame- wat deur die sonde aan getas is- maar Hy het nie self gesondig nie. God het Sy Seun as ‘n offer vir ons sonde laat dien. Daarmee het hy afgereken met die sonde se mag oor ons en so vir ons voldoen aan die vereiste van die wet.”
As ons in die tyd van Moses geleef het, sou ons die Tien Gebooie moes nakom, en as ons faal, gestraf word, OF tempel toe moes gaan om ‘n offer te bring. Daai offer het dan in my plek gely, en so is my verhouding met GOD herstel.
(Mense, dit moes uitputtend gewees het ! Gaan lees net bietjie WAT presies Jesus ons nou juis van vry gemaak het. (Levitikus)(Dink net ook bietjie hoe hard die priester moes werk, dag in en uit.)
Daarom gaan ek waag om te vra:
Hoekom wil ons tyd mors in ons gemeentes om vir ons skape te wil leer oor die Tien Gebooie? (Nou maar goed, as ons dit wil gebruik vir ‘n vinnige VYF minute as teenvoorbeeld OM JUIS uit telig HOE WONDERLIK GOED die nuus is, dat ons nie meer daaraan onderhewig is nie,) MAAR Liewer juis aan wat JESUS aan die kruis volbring het!!!
Dis weer tyd om DIE GOEIE nuus te hoor, oor en oor en oor en oor en oor en oor, tot jy glo dat JESUS als klaar gemaak het!! Hy het die Tien Gebooie volbring!
Aanvaar en glo dit, en lewe so vry.
Hou jou ore vol van die GOEIE nuus, dag in en uit.
Die GOEIE nuus is die evangelie…nie die OU nuus nie.
GOEIE NUUS: EK is vry van die Tien Gebooie !!
8 comments on “Genade?! Is ek vry van die Tien Gebooie?”	stephanie	Mei 9, 2012
Thank you for Your freedom Lord Jesus!
Reply	Loli Pretorius	Mei 9, 2012
Jollie Loli kan na jare asem haal!
Reply	Oom André	Mei 9, 2012
Kan jy dalk aan hand van jou Post die volgende woorde van Jesus (Matt 5) verduidelik:
“Moenie dink dat Ek gekom het om die wet of die profete te ontbind nie. Ek het nie gekom om te ontbind nie, maar om te vervul.
Elkeen dus wat een van die minste van hierdie gebooie breek en die mense só leer, sal die minste genoem word in die koninkryk van die hemele; maar elkeen wat dit doen en leer, hy sal groot genoem word in die koninkryk van die hemele.” Jesus
Reply	Loli Pretorius	Mei 10, 2012
Dankie vir die inloer.Dis lekker om in die ‘dispensasie van Genade’ te lewe, wat begin het met Jesus se kruisdood. Hy was die eenmalige offer vir al my sonde, dit wat was, sou wees, en nog gaan kom!
Ek het Hom aangeneem, Hy het my vrygemaak!
Gal 5:13 ‘Want julle is tot vryheid geroep, broeders; gebruik net nie julle vryheid as ‘n aanleiding vir die vlees nie, maar dien mekaar deur die liefde. Want die hele wet word vervul in een woord, naamlik: Jy moet jou naaste lief hê soos jouself.’
Rom 13:10 ‘Die liefde doen die naaste geen kwaad nie; daarom is die liefde die vervulling van die wet.’ Ons kan nie die Tien Gebooie hou nie, hulle is vervang deur die LIEFDE.
Jas 2:10 Want wie die hele wet onderhou, maar in een opsig struikel, het aan almal skuldig geword.
Jas 2:11 Want Hy wat gesê het: Jy mag nie egbreek nie, het ook gesê: Jy mag nie doodslaan nie. As jy nou nie egbreek nie, maar doodslaan, het jy ‘n oortreder van die wet geword.
Jas 2:12 Julle moet so spreek en so doen soos diegene wat deur die wet van vryheid geoordeel sal word. Jas 2:13 Want die oordeel sal onbarmhartig wees oor die wat geen barmhartigheid bewys het nie; en die barmhartigheid roem teen die oordeel. Die nuwe wet van VRYHEID is die Wet van liefde! Dit is Sy liefde in my wat dit vir my moontlik maak om so te lewe, nie my following van 10 reëls nie!!
1Jn 4:10 Hierin is die liefde: nie dat ons God liefgehad het nie, maar dat Hy ons liefgehad het en sy Seun gestuur het as ‘n versoening vir ons sondes. 1Jn 4:16 En ons het die liefde wat God tot ons het, leer ken en geglo. God is liefde; en hy wat in die liefde bly, bly in God, en God in hom.
1Jn 4:17 Hierin het die liefde by ons volmaak geword, dat ons vrymoedigheid kan hê in die oordeelsdag; want soos Hy is, is ons ook in hierdie wêreld. Dit is die GOEIE nuus!!! Sy liefde vir My, Sy vervulling van nie Wet!
Reply	Oom André	Mei 10, 2012
“Rom 13:10 ‘Die liefde doen die naaste geen kwaad nie; daarom is die liefde die vervulling van die wet.’
Ons kan nie die Tien Gebooie hou nie, hulle is vervang deur die LIEFDE.”
Loli, ek dink daar is ‘n verskil tussen vervul en vervang. Die Wet is nie sleg nie. Die sonde is sleg.
Die Wet sal bestaan solank die sonde bestaan.
Ek dink nie die Wet en die Liefde staan in teenstruid met mekaar nie, die Liefde is die volkomenheid van die Wet.
Jesus self sê:
“Moenie dink dat Ek gekom het om die wet of die profete te ontbind nie. Ek het nie gekom om te ontbind nie, maar om te vervul.”
Nie ontbind nie, nie vervang nie, vervul.
Die Wet bly staan en die Wet is goed vir die oortuiging van sonde. Maar natuurlik kan die Wet nie van Sonde red nie, soos wat ek kan sien jy goed weet.
Ons moenie sleg praat van die Wet nie. Die wet is goed.
Ons moet sleg praat van sonde. Sonde is sleg.
Baie liefde Joli!!
“Maak ons dan die wet tot niet deur die geloof? Nee, stellig nie! Inteendeel, ons bevestig die wet.” Laaste vers van Romeine 3
Reply	Loli Pretorius	Mei 11, 2012
Sonde ís sleg, almal weet dit. Die Goeie Nuus, wat ons almal nie genoeg hoor of van kan kry nie, is Jesus se goedheid!!!
Heb 8:6 Maar nou het Hy ‘n voortrefliker bediening verkry vir sover Hy ook Middelaar is van ‘n beter verbond wat op beter beloftes wettelik gegrond is.
Heb 8:7 Want as daardie eerste een onberispelik was, sou daar nie plek vir ‘n tweede gesoek word nie.
Heb 8:13 As Hy sê ‘n nuwe verbond, het Hy die eerste oud gemaak; en wat oud word en verouder, is naby die verdwyning. Dankie vir saam klets !! ” Goede dag”
Reply	Pingback: Skottelgoedwas Reël Nommer Een « goeienuusloli
Pingback: Abba my Pappa « goeienuusloli
This entry was posted on Mei 9, 2012 by Loli Pretorius in Genade, wat praat jy nou? and tagged bestem om uit te styg, die bybel, evangelie, Genade, godsdiens, goeie nuus, Grace, klaar gedoen, Moses, Opposing Views, Tien Gebooie, Vry, wet.	Shortlink